Document ID: /fineweb-2-swissfilter-quality_10-filterrobots/filtered/01798.jsonl.gz/1652

15. Novämber 2018
17.00 | Barfi
Vom Seibi verbii an däm Ort, wo alles aagfange het, übere Rhy zum Landhof. E gmietlige Spaziergang in d Vergangeheit mit dr eint oder andere Überraschig.
19.00 | Landhof
Gits e bessere Ort, um dr FCB z würdige, als dr mystischi Landhof?
Iitauche in e Wält voller Gschicht und Gegewart:
- e kulinarischs Schlaraffeland
- Ufftritt vo Touche ma Bouche, Männerstimme Basel, Gwäägi, ehemolige, sträng gheime Drummler u.a.
- einzigartigi Installatione
- und no vieles mee
Garderobe:
Ob Mantel oder Wullepulli, Hemli und Hoseträger, Rock und Bluse, Schieberkappe oder Fäderehuet, ob Arbeiterschicht oder Bürgertum: Egal, hauptsach e bits wie friehner.
23.00 | Rundhof
Vereinigung mit de Bsuecherinne und Bsuecher vom FCB-Galaobe für e musikalischs Schlussbouquet:
The Zodiacs | Herr Iselin | Bullshitwää | TripleNine
Me het e Pin!
Für e würdige Rahme scheue mir kaini Köschte, drum finanziere mir das Fescht mit em Verkauf vomene Pin.
Ab 25 Frangge uffwärts isch alles erlaubt.
Dr Pin gits do:
MK-Bauwaage
Appezällerstand
Didi Offensiv
Gare du Nord
Museum Tinguely
Wirtshaus St. Jakob
Des Arts
Bäckerei Rieder
Kääslaade Wirth
Ueli-Fähri
Saal12
Fresh Up Studio
Fanshop FC Basel